ai4bharat/Pralekha huggingface dataset:
প্রধানমন্ত্রীরদপ্তর
'আয়ুষ্মান ভবঃ' কর্মসূচীর মূল উদ্দেশ্য হল পিএম-জেএওয়াই সম্পর্কে সচেতনতা গড়ে তোলা এবং একটি সর্বাঙ্গীন স্বাস্থ্য পরিষেবার ব্যবস্থা করা : প্রধানমন্ত্রী
নতুন দিল্লি, ১৬ সেপ্টেম্বর , ২০২৩
প্রধানমন্ত্রী শ্রী নরেন্দ্র মোদী কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডভিয়ার একটি নিবন্ধের বিষয়বস্তুর সঙ্গে সহমত পোষণ করেছেন। ওই নিবন্ধে সর্বাঙ্গীন স্বাস্থ্য পরিষেবা, পিএম-জেএওয়াই সম্পর্কে সচেতন করে তোলা, স্বাস্থ্য পরিষেবা সংক্রান্ত পরিচয়পত্র তৈরী করা এবং গ্রাম ও শহরের প্রতিটি ওয়ার্ডে বিভিন্ন ধরনের স্বাস্থ্য পরিষেবা পৌঁছে দেওয়ার কথা উল্লেখ করা হয়েছে।
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডভিয়ার একটি এক্স পোস্ট বার্তা সকলের সঙ্গে ভাগ করে নিয়ে প্রধানমন্ত্রী বলেছেন:
" 'আয়ুষ্মান ভবঃ' কর্মসূচী একটি সর্বাঙ্গীন স্বাস্থ্য ব্যবস্থার ওপর কিভাবে গুরুত্ব দিচ্ছে, পিএম-জেএওয়াই সম্পর্কে সচেতনতা গড়ে তোলা , স্বাস্থ্য পরিষেবা সংক্রান্ত পরিচয়পত্র তৈরী করা এবং গ্রামাঞ্চল ও শহরের প্রতিটি ওয়ার্ডে নানা ধরনের স্বাস্থ্য পরিষেবা পৌঁছে দেওয়ার উদ্যোগ নেওয়া হয়েছে, কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডভিয়ার সে বিষয়গুলি বিস্তারিতভাবে তাঁর নিবন্ধে তুলে ধরেছেন।"
(AC/CB/AS/
প্রধানমন্ত্রীরদপ্তর
জর্ডন প্রতিষ্ঠার শতবার্ষিকীতে প্রধানমন্ত্রীর বক্তব্য
নয়াদিল্লি, ১৩ এপ্রিল, ২০২১
জর্ডন প্রতিষ্ঠার শতবার্ষিকী উপলক্ষে আমি আন্তরিক শুভেচ্ছা জানাই।
রাজা আবদুল্লা এবং জর্ডনের জনসাধারণকে আমার ঊষ্ণ অভিনন্দন জানাই।
ঐতিহাসিকভাবে এবং ধর্মীয় ঐতিহ্যের নিরিখে জর্ডন বিশ্বের একটি সম্মানিত নাম।
রাজা আব্দুল্লার দূরদর্শী নেতৃত্বে জর্ডনে স্থিতিশীল ও সমন্বিত উন্নয়ন হয়েছে।
অর্থনৈতিক, সামাজিক ও সাংস্কৃতিক উন্নয়নে জর্ডনের অগ্রগতি নজরকাড়া।
বিশ্বের গুরুত্বপূর্ণ এই অঞ্চলে জর্ডন শক্তিশালী কন্ঠ এবং মধ্যপন্থা ও সমন্বয়বাদের আন্তর্জাতিক প্রতীক হয়ে উঠেছে।
প্রতিবেশীদের সঙ্গে শান্তিপূর্ণ সহাবস্থানের ক্ষেত্রে জর্ডন আদর্শ রাষ্ট্র হিসাবে আত্মপ্রকাশ করেছে এবং স্থিতিশীল ও প্রভাবশালী কন্ঠ হয়ে উঠেছে।
পশ্চিম এশিয়ায় শান্তির জন্য মাননীয় রাজা গুরুত্বপূর্ণ ভূমিকা পালন করে চলেছেন।
আঞ্চলিক শান্তি ও নিরাপত্তায় সমন্বয় গড়ে তুলতে অ্যাকিউবা প্রক্রিয়া গুরুত্বপূর্ণ অবদান রেখেছে।
একইভাবে, ২০০৪ সালের আম্মান বার্তা সহিষ্ণুতা, ঐক্য এবং মানবজাতির প্রতি মর্যাদা নিশ্চিত করতে একটি উল্লেখযোগ্য পদক্ষেপ।
২০১৮ সালে মাননীয় রাজার দিল্লি সফরের সময় এই একই বার্তা পুনরুচ্চারিত হয়েছে।
‘ভবিষ্যৎ পৃথিবীতে বিশ্বাসের ভূমিকা’ শীর্ষক ধর্মীয় নেতাদের আলোচনায় তাঁর ভাবনা ভাগ করে নেওয়ার জন্য তিনি আমার আমন্ত্রণ গ্রহণ করেছিলেন।
ভারত এবং জর্ডন যৌথভাবে বিশ্বাস করে মধ্যপন্থা ও শান্তিপূর্ণ সহাবস্থান শান্তি ও প্রগতির জন্য গুরুত্বপূর্ণ।
মানবজাতির উন্নত ভবিষ্যতের জন্য আমরা যৌথভাবে বিভিন্ন উদ্যোগ গ্রহণ করা অব্যাহত রাখবো।
এই ঐতিহাসিক মুহূর্তে আমি আরও একবার রাজা ও জর্ডনের জনসাধারণকে আমার আন্তরিক শুভেচ্ছা জানাই।
আলফ – মোবরক, অনেক অনেক অভিনন্দন, শুকরান,
ধন্যবাদ।
CG/CB/SB
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৯ জানুয়ারি, ২০২২
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৫৮.৮৮ কোটি টিকার ডোজ দেওয়া হয়েছে
বর্তমানে আরোগ্যের হার ৯৩.৮৮ শতাংশ
গত ২৪ ঘন্টায় ২,৮২,৯৭০ জন নতুন করে আক্রান্ত হয়েছেন
গত ২৪ ঘন্টায় ১ লক্ষ ৮৮ হাজার ১৫৭ জন আরোগ্য হয়ে উঠেছেন, আরোগ্যের সংখ্যা মোট বেড়ে হয়েছে ৩ কোটি ৫৫ লক্ষ ৮৩ হাজার ০৩৯
ভারতের সক্রিয় ভাবে করোনা আক্রান্তের পরিমাণ ৪.৮৩ শতাংশ
সাপ্তাহিক ভিত্তিতে আক্রান্তের হার ১৫.৫৩ শতাংশ
মোট ৮,৯৬১ ওমিক্রণ কেস নির্ণয় করা হয়েছে; যা গতকালের তুলনায় ০.৭৯ শতাংশ বেশি
দৈনিক আক্রান্তের হার ১৫.১৩ শতাংশ
এ পর্যন্ত ৭০.৭৪ কোটি নমুনা পরীক্ষা করা হয়েছে
গত ২৪ ঘন্টায় ১৮,৬৯,৬৪২ টি নমুনা পরীক্ষা করা হয়েছে
CG/ SB
(Visitor Counter : 89
অর্থমন্ত্রক
২০২০-২১ অর্থবর্ষে পাবলিক ইস্যু এবং রাইটস ইস্যু উভয় ক্ষেত্রে তহবিল সংগ্রহের পরিমাণ যথাক্রমে ১১৫% এবং ১৫% বেড়েছে
২০২০-২১ অর্থবর্ষে কর্পোরেট বাজারে বন্ড ইস্যুর সংখ্যা ১০% বেড়েছে
২০২০-২১ অর্থবর্ষে মিউচ্যুয়াল ফান্ড স্কিমে স্বতন্ত্র বিনিয়োগকারীদের সংখ্যায় ১০% বৃদ্ধি
নয়াদিল্লি, ১৪ এপ্রিল, ২০২১
কোভিড-১৯ মহামারীজনিত অনিশ্চয়তা সত্ত্বেও ২০২০-২১ অর্থবর্ষে পাবলিক ইস্যু এবং রাইটস ইস্যু উভয় ক্ষেত্রেই তহবিল সংগ্রহের পরিমাণ ২০১৯-২০ অর্থবর্ষের তুলনায় বেড়েছে। ২০২০-২১ অর্থবর্ষে পাবলিক ইস্যুর মাধ্যমে ৪৬,০২৯ কোটি ৭১ লক্ষ টাকা এবং রাইটস ইস্যুর মারফৎ ৬৪,০৫৮ কোটি ৬১ লক্ষ টাকা সংগৃহীত হয়েছে। গত অর্থবর্ষে পাবলিক ইস্যু এবং রাইটস ইস্যু উভয় ক্ষেত্রে তহবিল সংগ্রহের পরিমাণ ছিল যথাক্রমে ২১,৩৮২ কোটি ৩৫ লক্ষ টাকা এবং ৫৫,৬৬৯ কোটি ৭৯ লক্ষ টাকা। এই পরিসংখ্যান থেকে পাবলিক ইস্যু এবং রাইটস ইস্যু উভয় ক্ষেত্রে গত অর্থবর্ষের তুলনায় ২০২০-২১ অর্থবর্ষে বৃদ্ধির পরিমাণ যথাক্রমে ১১৫ শতাংশ এবং ১৫ শতাংশ।
কর্পোরেট বন্ড বাজার
একইভাবে, ২০২০-২১ অর্থবর্ষে ২,০০৩টি কর্পোরেট বন্ড ইস্যুর মাধ্যমে ৭,৮২,৪২৭ কোটি ৩৯ লক্ষ টাকা সংগৃহীত হয়েছে। উল্লেখ করা যেতে পারে, ২০১৯-২০ রাজস্ব বর্ষে ১,৮২১টি বন্ড জারির মাধ্যমে ৬,৮৯,৬৮৬ কোটি ১৯ লক্ষ টাকা সংগৃহীত হয়েছিল। এর ফলে গত অর্থবর্ষের তুলনায় ২০২০-২১-এ বন্ড জারির সংখ্যা ১০ শতাংশ এবং জারি করা বন্ড থেকে সংগ্রহের পরিমাণ গতবারের তুলনায় ১৩.৫ শতাংশ বেড়েছে।
মিউচ্যুয়াল ফান্ড
মহামারীর মতো অপ্রত্যাশিত প্রতিকূল প্রভাব কাটিয়ে উঠে ভারতীয় মূলধনী বাজার তার বুনিয়াদি সক্ষমতার প্রমাণ রেখেছে। ২০২০-র ৩১ মার্চ থেকে ২০২১-এর ৩১ মার্চ পর্যন্ত মিউচ্যুয়াল ফান্ড ক্ষেত্রে অ্যাসেট ম্যানেজমেন্টের পরিমাণ ২২ লক্ষ ২৬ হাজার কোটি টাকা থেকে ৪১ শতাংশ বেড়ে ৩১ লক্ষ ৪৩ হাজার টাকা হয়েছে। অন্যদিকে, আলোচ্য সময়ে মিউচ্যুয়াল ফান্ড স্কিমগুলিতে স্বতন্ত্র বিনিয়োগকারীদের সংখ্যাও ২ কোটি ৮ লক্ষ থেকে ১০ শতাংশ বেড়ে এবার ২ কোটি ২৮ লক্ষ হয়েছে। মিউচ্যুয়াল ফান্ড ক্ষেত্রে বিনিয়োগকারীরা তাঁদের পছন্দমতো ১,৭৩৫টি মিউচ্যুয়াল ফান্ডের যে কোনও ক্ষেত্রে বিনিয়োগ করতে পারেন।
CG/BD/DM/
(Visitor Counter : 123
তথ্যওসম্প্রচারমন্ত্রক
কেন্দ্রীয় মন্ত্রী শ্রী প্রকাশ জাভড়েকর আগামীকাল সমস্ত কমিউনিটি রেডিওগুলির সঙ্গে কথা বলবেন
নয়াদিল্লী, ২১ মে, ২০২০
একটি অনন্য প্রচারের অঙ্গ হিসেবে কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর আগামীকাল সন্ধ্যে ৭টায় দেশের কমিউনিটি রেডিওগুলির সঙ্গে কথা বলবেন। এই আলাপচারিতাটি একইসঙ্গে দেশের সমস্ত কমিউনিটি রেডিও স্টেশনগুলিতে প্রচারিত হবে।
আলাপচারিতাটি দুটি ভাগে প্রচারিত হবে, একটি হিন্দি অপরটি ইংরাজি ভাষায়। শ্রোতারা সন্ধ্যে সাড়ে ৭টার সময় এফএম গোল্ড এ মন্ত্রীর এই বক্তব্য হিন্দিতে শুনতে পারবেন। রাত ৯.১০-এ ইংরাজিতে শোনা যাবে।
কোভিড-১৯ সম্পর্কিত বিষয়ে যোগাযোগের জন্য সরকার দেশের সমস্ত স্তরে মানুষের কাছে পৌঁছানোর আন্তরিক প্রচেষ্টা চালাচ্ছে, তারই অঙ্গ হিসেবে এই পদক্ষেপ। দেশের প্রায় ২৯০টি কমিউনিটি রেডিও স্টেশন রয়েছে। তৃণমূল স্তরে মানুষের কাছে পৌঁছানোর অন্যতম মাধ্যমই হল এটি। তাই এই শক্তিকে কাজে লাগিয়ে দেশের প্রত্যন্ত কোনে মানুষের কাছে আলোচনাটির উদ্দেশ্য পৌঁছে দেওয়া সম্ভব।
এই প্রথম কেন্দ্রীয় তথ্য ও সম্প্রচার মন্ত্রী একইসঙ্গে সমস্ত কমিউনিটি রেডিও স্টেশনগুলির শ্রোতাদের সম্বোধন করবেন। আলাপচারিতার সময় মন্ত্রী কমিউনিটি রেডিও স্টেশনগুলি থেকে করা প্রশ্নের উত্তরও দেবেন।
(CG/SS/NS
কেন্দ্রীয়মন্ত্রিসভা
চন্ডীগড় আবাসন পর্ষদকে ৩৯৩০ জন প্রাপকের জন্য আবাসন নির্মাণে জমি বরাদ্দের প্রস্তাবে কেন্দ্রীয় মন্ত্রিসভার সায়
নয়াদিল্লি, ০২ জানুয়ারী, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে চন্ডীগড় আবাসন পর্ষদকে ৩৯৩০ জন প্রাপকের জন্য আবাসন নির্মাণে জমি বরাদ্দের প্রস্তাবে কেন্দ্রীয় মন্ত্রিসভার সায় মিলেছে। তবে এই আবাসনগুলি কেন্দ্রশাসিত অঞ্চলের কর্মীদের জন্য নিজ অর্থে গৃহ নির্মাণ প্রকল্পের আওতায় নির্মিত হবে। উল্লেখ করা যেতে পারে চন্ডীগড় প্রশাসনের কর্মীদের জন্য নিজ অর্থে গৃহ নির্মাণ সংক্রান্ত একটি প্রকল্প স্হানীয় প্রশাসন অনুমোদন করে। সেই অনুসারে, কেন্দ্রশাসিত অঞ্চলের কর্মীদের জন্য ৩৯৩০টি আবাসন নির্মাণে ৭৩.৩ একর জমি সুনির্দিষ্ট করা হয়। এই ৭৩.৩ একর জমির মধ্যে ১১.৮ একর জমি ইতিমধ্যেই চন্ডীগড় আবাসন পর্ষদের আওতায় এসেছে। প্রস্তাব অনুযায়ী, বাকি ৬১.৫ একর সরকারি জমি চন্ডীগড় আবাসন পর্ষদকে দেওয়া হবে।
এই আবাসন নির্মাণ প্রকল্প রূপায়ণের জন্য নোডাল এজেন্সি হিসেবে চন্ডীগড় আবাসন পর্ষদকে দায়িত্ব দেওয়া হয়েছে। চন্ডীগড় প্রশাসনের কর্মীদের আবাসন নির্মাণের জন্য ৯৯ বছরের লিজের ভিত্তিতে ঐ জমি দেওয়ার প্রস্তাব রয়েছে। এই প্রকল্প রূপায়িত হলে প্রত্যক্ষ ও পরোক্ষভাবে ব্যাপক কর্মসংস্হানের সুযোগ সৃষ্টি হবে।
CG/BD/NS
(Visitor Counter : 77
প্রধানমন্ত্রীরদপ্তর
ঘূর্ণিঝড় বুলবুলজনিত পরিস্থিতি পর্যালোচনা করলেন প্রধানমন্ত্রী
নয়াদিল্লি, ১০ নভেম্বর, ২০১৯
পূর্ব ভারতের বিভিন্ন স্থানে ঘূর্ণিঝড় ও ভারি বৃষ্টিপাতের প্রেক্ষিতে প্রধানমন্ত্রী শ্রী নরেন্দ্র মোদী আজ পরিস্থিতির পর্যালোচনা করেন। ঘূর্ণিঝড় সাইক্লোনের কারণে উদ্ভূত পরিস্থিতি নিয়ে তিনি পশ্চিমবঙ্গের মুখ্যমন্ত্রী শ্রীমতী মমতা ব্যানার্জির সঙ্গে কথা বলেন এবং কেন্দ্রের পক্ষ থেকে সবরকমের সহযোগিতার আশ্বাস দেন।
CG/CB/SB
(Visitor Counter : 61
প্রধানমন্ত্রীরদপ্তর
ইস্টার উপলক্ষে দেশবাসীকে শুভেচ্ছা প্রধানমন্ত্রীর
নতুন দিল্লি, ১২ এপ্রিল, ২০২০
প্রধানমন্ত্রী শ্রী নরেন্দ্র মোদী ইস্টার উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন " ইস্টারের বিশেষ অনুষ্ঠানে সকলকে শুভেচ্ছা জানাচ্ছি। আমরা প্রভু খ্রীস্টের আধ্যাত্মিক চিন্তাভাবনাগুলি স্মরণ করি, বিশেষত দরিদ্র থেকে দরিদ্রতম ব্যক্তির ক্ষমতায়নের বিষয়ে তাঁর প্রতিশ্রুতি ছিল অটল। আশা করি এই ইস্টার সফলভাবে কোভিড -১৯ কে কাটিয়ে উঠতে এবং একটি স্বাস্থ্যকর পৃথিবী তৈরি করতে আমাদের শক্তি যোগাবে"।
(CG/SS
ভারতের প্রতিযোগিতা কমিশন
কমপিটিশন কমিশন অফ ইন্ডিয়া  এবং ব্রাজিলের অ্যাডমিনিস্ট্রেটিভ কাউন্সিল ফর ইকোনোমিক ডিফেন্সের মধ্যে সমঝোতাপত্র
নতুন দিল্লি, ২০ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কমপিটিশন কমিশন অফ ইন্ডিয়া  এবং ব্রাজিলের অ্যাডমিনিস্ট্রেটিভ কাউন্সিল ফর ইকোনোমিক ডিফেন্সের  মধ্যে স্বাক্ষরিত সমঝোতাপত্রটিকে অনুমোদন দেওয়া হয়েছে। সিসিআই ২০০২ সালের কমপিটিশন অ্যাক্টের ১৮ নম্বর ধারা অনুযায়ী যে কোন বিদেশী রাষ্ট্রের যে কোন সংস্থাকে কাজের সুযোগ দিতে পারে।
সিসিআই ইতিমধ্যেই বিভিন্ন দেশের সংস্থার সঙ্গে ৬টি চুক্তি স্বাক্ষর করেছে। এগুলি হল –
১. মার্কিন যুক্তরাষ্ট্রের ফেডেরাল ট্রেড কমিশন ও ডিপার্টমেন্ট অফ জাস্টিস
২. ইউরোপীয় ইউনিয়নের ডিরেক্টর জেনারেল কমপিটিশন
৩. রাশিয়ার ফেডেরাল অ্যান্টিমনোপলি সার্ভিস
৪. অস্ট্রেলিয়ার কমপিটিশন অ্যান্ড কনজিউমার কমিশন
৫. কমপিটিশন ব্যুরো কানাডা
৬. ব্রিকস কমপিটিশন অথরিটি
বর্তমান সমঝোতাপত্রটি সিসিআই ও সিএডিই-র মধ্যে একই ধরণের সহযোগিতা গড়ে তুলবে।
CG/CB/AS/
(Visitor Counter : 107
প্রধানমন্ত্রীরদপ্তর
বিশিষ্ট পুরাতত্ত্ববিদ থিরু আর নাগস্বামীর প্রয়াণে প্রধানমন্ত্রীর শোক প্রকাশ
নতুন দিল্লি, ২৩ জানুয়ারি, ২০২২
বিশিষ্ট পুরাতত্ত্ববিদ থিরু আর নাগস্বামীর প্রয়াণে প্রধানমন্ত্রী শ্রী নরেন্দ্র মোদী গভীর শোকপ্রকাশ করেছেন। তামিলনাড়ুর প্রাণবন্ত সংস্কৃতিকে জনপ্রিয় করার ক্ষেত্রে প্রধানমন্ত্রী তাঁর অবদানের কথাও স্মরণ করেন।
এক ট্যুইটে প্রধানমন্ত্রী বলেছেন, "তামিলনাড়ুর প্রাণবন্ত সংস্কৃতিকে জনপ্রিয় করার ক্ষেত্রে থিরু আর নাগস্বামীর অবদান আগামী প্রজন্ম কখনও ভুলবে না। ইতিহাস, প্রাচীন লিপি এবং পুরাতত্ত্বের ক্ষেত্রে তাঁর গভীর আগ্রহ অত্যন্ত সুবিদিত। তাঁর প্রয়াণে ব্যাথিত। তাঁর পরিবার ও পরিজনের প্রতি সমবেদনা। ওম শান্তি।"
CG/BD/AS/
(
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৮৮ কোটি ৪০ লক্ষ ছাড়িয়েছে
১২-১৪ বছর বয়সীদের ২ কোটি ৭৮ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ১৬ হাজার ৯৮০ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ৩ হাজার ৩০৩
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার ০.৬১ শতাংশ
নয়াদিল্লি, ২৮ এপ্রিল, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৮৮ কোটি ৪০ লক্ষ ৭৫ হাজার ৪৫৩ ছাড়িয়েছে।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ২ কোটি ৭৮ লক্ষ ৬৪ হাজার ৪৩২টি কোভিড-১৯ টিকার প্রথম ডোজ দেওয়া হয়েছে। একইভাবে, গত ১০ই এপ্রিল থেকে ১৮-৫৯ বছর বয়সীদের কোভিড-১৯ প্রিকশন ডোজ দেওয়া শুরু হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৪,৯৬৭
১,০০,১৪,৬৬৬
৪৭,৫৫,৮৭২
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১৫,৪০১
১,৭৫,৩৬,৩২৬
৭৪,৯৫,৩৮৩
|
|
১২-১৪ বছর বয়সী
|
|
প্রথম ডোজ
দ্বিতীয় ডোজ
|
|
২,৭৮,৬৪,৪৩২
৪৯,৮৬,৮১৬
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৮৩,০৯,২৯৯
৪,১৮,৯৯,১৮৫
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫,৫৬,২৭,০৭১
৪৭,৭১,০০,৬১৩
১,২৩,১৭৩
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০,২৯,০৪,৪২৫
১৮,৭৭,২০,৭৮৩
৪,৪১,১৬৮
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৮,৫৪,০৭০
১১,৬৯,৪৮,৯১৫
১,৪৬,৭২,৮৮৮
|
|
|
|
প্রিকশন ডোজ
|
|
২,৭৪,৮৮,৪৮৪
|
|
মোট
|
|
|
|
১,৮৮,৪০,৭৫,৪৫৩
দেশে সুস্পষ্টভাবে করোনায় আক্রান্তের সংখ্যা বর্তমানে ১৬ হাজার ৯৮০ হয়েছে, যা মোট আক্রান্তের ০.০৪ শতাংশ।
একইভাবে, জাতীয় স্তরে সুস্থতার হার বর্তমানে ৯৮.৭৪ শতাংশ। দেশে গত ২৪ ঘণ্টায় সুস্থ হয়েছেন ২ হাজার ৫৬৩ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৫ লক্ষ ২৮ হাজার ১২৬।
দেশে গত ২৪ ঘণ্টায় নতুন করে আক্রান্ত হয়েছেন ৩ হাজার ৩০৩ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৪ লক্ষ ৯৭ হাজার ৬৬৯টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৮৩ কোটি ৬৪ লক্ষ ৭১ হাজার ৭৪৮।
সাপ্তাহিক-ভিত্তিতে আক্রান্তের হার বর্তমানে ০.৬১ শতাংশ। একইভাবে, দৈনিক আক্রান্তের হার দাঁড়িয়েছে ০.৬৬ শতাংশ।
CG/BD/SB
আদিবাসীবিষয়কমন্ত্রক
উপজাতি বিষয়ক মন্ত্রক কোভিড-১৯ জনিত পরিস্থিতির মোকাবিলায় রাজ্যগুলিকে ইএমআরএস/ ইএমডিবিএস-এর ছুটির দিন পরিবর্তন করতে বলেছে
নতুনদিল্লি, ২৬ মার্চ,২০২০
কেন্দ্রীয় উপজাতি বিষয়ক মন্ত্রকের অর্থানুকূল্যে চলা একলব্য মডেল রেসিডেনশিয়াল স্কুল  ও একলব্য মডেল ডে বোর্ডিং স্কুল -গুলির ছুটির দিন পরিবর্তন করতে মন্ত্রক সব রাজ্যগুলির উপজাতি উন্নয়ন দপ্তরকে চিঠি দিয়েছে। দপ্তরগুলির প্রধান সচিব বা প্রধান সচিবের দায়িত্বে থাকা আধিকারিকদের লেখা ওই চিঠিতে বলা হয়েছে, সংক্রমণ এড়াতে বিভিন্ন জায়গায় স্থানীয় প্রশাসন যে সব নির্দেশ দিয়েছে সেগুলি পালন করতে হবে। কিছু কিছু ক্ষেত্রে নির্ধারিত পরীক্ষা অবশ্য শেষ করার অনুমতি দেওয়া হয়েছে।
মন্ত্রকের অর্থানুকূল্যে চলা ইএমআরএস এবং ইএমডিবিএসগুলির জন্য যে সব নির্দেশ দেওয়া হয়েছে সেগুলি হল
· বিশেষ পরিস্থিতির কথা বিবেচনা করে গরমের ছুটি এগিয়ে ২১ মার্চ থেকে ২৫ মে মোট ৬৫ দিন করতে হবে অথবা যেটি আগে হবে সেটি সিদ্ধান্ত অনুযায়ী গৃহীত হবে।
· এই সময় স্কুল ক্যাম্পাসে বহিরাগতদের ঢোকা নিষিদ্ধ থাকবে।
· যারা বোর্ডের পরীক্ষা দিচ্ছে এবং বিশেষ ক্লাসে যোগ দিচ্ছে ক্যাম্পাসে তাদের নির্দিষ্ট নিয়ম মেনে চলতে হবে। পরীক্ষা শেষ হলেই এইসব ছাত্রছাত্রীদের বাড়ি চলে যেতে হবে।
· স্কুলের পড়াশোনার জায়গা, হোস্টেল সহ অন্যান্য জায়গায় জীবাণুমুক্ত করার বিশেষ উদ্যোগ নিতে হবে।
এগুলি ছড়াও নিম্নলিখিত বিষয়গুলিও মেনে চলতে হবে :
১, স্থানীয় প্রশাসনের নির্দেশ মানতে হবে
২। পরীক্ষার ফল ঘোষণার পর শিক্ষক শিক্ষিকারা ছুটি পেতে পারেন। ছাত্রছাত্রীদের ডাকযোগে এবং এসএমএসের মাধ্যমে ফলাফল জানিয়ে দেওয়া হবে।
৩। নতুন সেশন শুরুর জন্য ক্যাম্পাসে প্রস্তুতিমূলক কাজকর্ম ছুটির সময় করতে হবে।
৪। স্কুল খোলার আগে ষষ্ঠ শ্রেণীর ভর্তি এবং নবম ও একাদশ শ্রেণীর ভর্তির প্রক্রিয়া শেষ করতে হবে।
CG/CB
(Visitor Counter : 86
স্বাস্থ্যওপরিবারকল্যাণমন্ত্রক
কোভিড -১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৯৩ কোটি ৫৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৫ কোটি ৫৬ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ৩০ মে, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫ কোটি ৫৬ লক্ষ ২ হাজার ২৭০টি টিকার ডোজ হাতে রয়েছে।
CG/SS/SB
(Visitor Counter : 84
শ্রমওকর্মসংস্থানমন্ত্রক
শ্রম মন্ত্রক পরিযায়ী শ্রমিক এবং এ কিউইইএসের উপর সর্বভারতীয় সমীক্ষার জন্য তৃণমূল স্তরের কাজের সূচনা করেছে
নতুনদিল্লি, ৩১শে মার্চ, ২০২১
কেন্দ্রীয় শ্রম ও কর্মসংস্থান মন্ত্রী শ্রী সন্তোষ কুমার গাঙ্গোয়ার দুটি সর্বভারতীয় সমীক্ষার তৃণমূল পর্যায়ের কাজের সূচনা করেছেন। এই দুটি সমীক্ষার বিষয় হলো পরিযায়ী শ্রমিক এবং সংস্থাগত ক্ষেত্রে সর্বভারতীয় কর্মসংস্থানের  সামগ্রিক চিত্র। শ্রমদপ্তর থেকে পাঁচটি সর্বভারতীয় সমীক্ষা করা হবে। চণ্ডীগড়ে এ বছরের সেপ্টেম্বর মাসে মন্ত্রী এই সমীক্ষার জন্য দুটি সফটওয়ার এর সূচনা করেছেন। এই সমীক্ষার কাজ ঠিকমতো করার জন্য শ্রমদপ্তরের লেবার ব্যুরো প্রশিক্ষণ কর্মশালার আয়োজন করেছিল, যেখানে প্রশিক্ষকরা সুপারভাইজারদের কিভাবে সমীক্ষার কাজ চালানো হবে সে বিষয়ে প্রশিক্ষিত করেছেন।
মন্ত্রী জানিয়েছেন এই সমীক্ষাগুলির ফলাফলের উপর ভিত্তি করে প্রাপ্ত তথ্যের মাধ্যমে শ্রম ও কর্মসংস্থানের যথাযথ নীতি প্রণয়নে সহায়ক হবে। নির্দিষ্ট সময়ে এই সমীক্ষার কাজ শুরু করার জন্য তিনি শ্রমদপ্তরের প্রশংসা করেছেন। গৃহস্থের বাড়িতে কর্মরত কর্মচারী, পেশাদারদের মাধ্যমে সৃষ্ট কর্মসংস্থান এবং পরিবহন ক্ষেত্রে কর্মসংস্থান সৃষ্টির উপর আরো তিনটি সমীক্ষার কাজ খুব শীঘ্রই চালু হবে।
শ্রম ও কর্মসংস্থান মন্ত্রী সচিব শ্রী অপূর্ব চন্দ্র জানিয়েছেন অত্যাধুনিক প্রযুক্তি ব্যবহার করে এই দুটি সমীক্ষার কাজ চালানো হবে। এক্ষেত্রে তথ্য সংগ্রহের জন্য ট্যাবলেট এবং কম্পিউটারের সাহায্য নেওয়া হবে। জাতীয় স্তরে বাড়ি বাড়ি গিয়ে এই সমীক্ষার কাজ চালানোর বিষয়ে সুসংহত তথ্যপ্রযুক্তি ব্যবহার করা হবে। এক বছরের মধ্যে পাঁচটি সমীক্ষার কাজ শুরু করার উদ্যোগ এর প্রসঙ্গেও তিনি লেবার ব্যুরোর প্রশংসা করেছেন। এই সমীক্ষার কাজে ভারত সরকারের মিনি নবরত্ন সংস্থা বেসিল সাহায্য করছে।
সমীক্ষায় লেবার ব্যুরো লক্ষ লক্ষ বাড়িতে আগামী কয়েক মাস ধরে পরিযায়ী শ্রমিকদের বিষয়ে গুরুত্বপূর্ণ তথ্য সংগ্রহ করবে। এছাড়াও ইউপিএস এর উপরেও সমীক্ষার জন্য তথ্য সংগ্রহ করা হবে যার মাধ্যমে কর্মসংস্থানের পরিবেশ কর্মসংস্থান সৃষ্টির পরিস্থিতি এবং কাজের পরিবেশ সম্পর্কে কাজের পরিবেশের পরিবর্তন সম্পর্কে ধারণা পাওয়া যাবে। সংস্থাগত ক্ষেত্রে সর্বভারতীয় কর্মসংস্থানের সমীক্ষা দুটি পর্যায়ে করা হবে দুটি ভাগে করা হবে। যেসব সংস্থায় নয় বা তার কম কর্মচারী রয়েছেন তাদের জন্য এবং যে সমস্ত প্রতিষ্ঠান বা তার অধিক কর্মচারী কর্মরত তাদের জন্য আলাদাভাবে সমীক্ষার কাজ করা হবে।
পরিযায়ী শ্রমিকদের ওপর যে সমীক্ষা চালানো হবে তাতে আর্থসামাজিক দিক এবং পরিযায়ী শ্রমিকদের কাজের পরিবেশের বিষয়ে তথ্য সংগ্রহ করা হবে। একই সঙ্গে কোভিড-১৯ পরিস্থিতি ভারতের পরিযায়ী শ্রমিক দের উপর কি প্রভাব ফেলেছে সে বিষয়ে বিস্তারিত তথ্য সংগ্রহ করা হবে।
লেবার ব্যুরোর মহানির্দেশক শ্রী ডি পি এস নেগী আশা করেছেন নির্দিষ্ট সময়ের মধ্যেই এই পাঁচটি শ্রম সংক্রান্ত সমীক্ষার কাজ শেষ হবে। এই সমীক্ষা থেকে প্রাপ্ত তথ্য পরবর্তীকালে কর্মসংস্থান এবং শ্রমিকদের কল্যাণে সঠিক নীতি গ্রহণ করতে সাহায্য করবে।
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও মালদ্বীপের রাষ্ট্রপতি ইব্রাহিম মহম্মদ সোলির মধ্যে আলোচনার পর যৌথ প্রেস বিবৃতি
নয়াদিল্লি, ১৭ নভেম্বর, ২০১৮
মালদ্বীপের রাষ্ট্রপতি ইব্রাহিম মহম্মদ সোলি তাঁর শপথ গ্রহণ অনুষ্ঠানে যোগ দিতে যাবার জন্য প্রধানমন্ত্রী শ্রী নরেন্দ্র মোদীকে স্বাগত জানান ও ধন্যবাদ জ্ঞাপন করেন।
প্রধানমন্ত্রী শ্রী নরেন্দ্র মোদী এই উদ্বোধনী অনুষ্ঠানে তাঁকে আমন্ত্রণ জানানোর বিশেষ সৌজন্য দেখানোয় রাষ্ট্রপতি সোলিকে ধন্যবাদ জানান। তিনি ভারতবাসীর পক্ষ থেকে মালদ্বীপের জনগণকে শুভেচ্ছা জানান।
দুই নেতা ভারত ও মালদ্বীপের মধ্যে সম্পর্ক বৃদ্ধিতে জোর দেন। মালদ্বীপের রাষ্ট্রপতি পদে শ্রী সোলির নির্বাচন দুই দেশের ঘনিষ্ঠ সহযোগিতা ও বন্ধুত্বপূর্ণ সম্পর্কে পুনরুজ্জীবন ঘটাবে বলে তাঁরা আস্থা প্রকাশ করেন।
বৈঠকে উভয় নেতা ভারত মহাসাগরীয় অঞ্চলে শান্তি ও নিরাপত্তা বজায় রাখার ওপর গুরুত্ব দেন এবং এই অঞ্চলের সুস্থিতি বজায় রাখার চাহিদা ব্যক্ত করেন।
উভয় নেতা এই অঞ্চলে এবং বিশ্বে সর্বত্র সন্ত্রাস মোকাবিলায় সহযোগিতা বাড়ানোর বিষয়ে প্রতিশ্রুতিবদ্ধ হন।
রাষ্ট্রপতি সোলি তাঁর দেশের বর্তমান অর্থনৈতিক পরিস্থিতি সম্পর্কে প্রধানমন্ত্রী মোদীকে অবহিত করেন। মালদ্বীপের জনগণকে দেওয়া প্রতিশ্রুতি রক্ষায় এবং সেদেশের উন্নয়নে নতুন সরকারকে ভারত কিভাবে সাহায্য করতে পারে, সেই পন্থা-পদ্ধতি নিয়েও দুই নেতার মধ্যে আলোচনা হয়। শ্রী সোলি সেদেশে আবাস ও পরিকাঠামো উন্নয়ন এবং দ্বীপগুলিতে জল ও পয়ঃপ্রণালী ব্যবস্থার উন্নতির ওপর বিশেষ গুরুত্ব দেন।
প্রধানমন্ত্রী মোদী মালদ্বীপের স্থায়ী সামাজিক ও অর্থনৈতিক উন্নয়নে ভারতের সহযোগিতার বিষয়ে রাষ্ট্রপতি সোলিকে আশ্বস্ত করেন। তিনি সম্ভাব্য সব ক্ষেত্রে সহযোগিতার আশ্বাস দেন। প্রধানমন্ত্রী, মালদ্বীপের চাহিদা নিয়ে বিস্তারিত আলোচনা করতে যতদ্রুত সম্ভব দুই পক্ষকে আলোচনায় বসার পরামর্শ দেন।
প্রধানমন্ত্রী মোদী বিভিন্ন ক্ষেত্রে ভারতীয় কোম্পানিগুলির মালদ্বীপে বিনিয়োগের সুযোগ বৃদ্ধির বিষয়টিকে স্বাগত জানিয়ে বলেন, এতে উভয় দেশই উপকৃত হবে। দুই দেশের পর্যটনের বিশাল সম্ভাবনার দিকে নজর রেখে উভয় নেতা ভিসা প্রক্রিয়া সরলীকরণের ওপর গুরুত্ব দেন।
প্রধানমন্ত্রী মোদী রাষ্ট্রপতি সোলির সুবিধা মতো যতশীঘ্র সম্ভব ভারত সফরের আমন্ত্রণ জানান। রাষ্ট্রপতি সোলি সাদরে সেই আমন্ত্রণ গ্রহণ করেন।
রাষ্ট্রপতি সোলির আসন্ন ভারত সফরের পরবর্তী প্রস্তুতি নিয়ে বিস্তারিত আলোচনা করতে সেদেশের বিদেশ মন্ত্রী ২৬ নভেম্বর ভারত সফরে আসবেন।
প্রধানমন্ত্রী শ্রী নরেন্দ্র মোদী আগামীদিনে আবার সরকারি সফরে মালদ্বীপ যাবেন বলে রাষ্ট্রপতি সোলি আশা প্রকাশ করেন। প্রধানমন্ত্রী শ্রী মোদী আনন্দের সঙ্গে সেই আমন্ত্রণ গ্রহণ করেন।
CG/PM/SB…
(Visitor Counter : 386
স্বরাষ্ট্র মন্ত্রক
সর্দার প্যাটেল জাতীয় একতা পুরস্কার ২০২০র জন্য মনোনয়ন জমা দেওয়া যাবে ৩০ এপ্রিল পর্যন্ত
নয়াদিল্লি, ১৭ জানুয়ারি, ২০২০
দেশের একতা ও অখন্ডতার ক্ষেত্রে অসামান্য অবদানের স্বীকৃতিতে সর্বোচ্চ অসামরিক পুরস্কার সর্দার প্যাটেল জাতীয় একতা পুরস্কারের জন্য অনলাইনে মনোনয়ন জমা দেওয়ার প্রক্রিয়া চলছে। এই পুরস্কারের জন্য মনোনয়ন জমা দেওয়ার শেষ তারিখ আগামী ৩০ এপ্রিল। স্বরাষ্ট্র মন্ত্রকের ওয়েবসাইটে https://nationalunityawards.mha.gov.in.-এ মনোনয়ন জমা দেওয়া যাবে।
ভারত সরকার সর্দার বল্লভভাই প্যাটেলের নামে এই পুরস্কার চালু করেছে। জাতীয় একতা ও অখন্ডতার প্রসারে অসামান্য ও প্রেরণাদায়ক স্বীকৃতি তথা এক মজবুত ও ঐক্যবদ্ধ ভারতের মূল্যবোধগুলির প্রসারে উল্লেখযোগ্য অবদানের নির্দশন স্বরূপ এই পুরস্কার দেওয়া হয়।
সর্দার প্যাটেল জাতীয় একতা পুরস্কারের আদল  নিম্নরূপ-
পদকের সামনের দিক পদকের পিছনের দিক
SSS /BD/NS
(Visitor Counter : 84
যোগাযোগওতথ্যপ্রযুক্তিমন্ত্রক
মোবাইল টাওয়ার বসানো
নয়াদিল্লি, ২০ জুলাই, ২০২২
পশ্চিমবঙ্গ সহ দেশের গ্রামাঞ্চলে আদিবাসী অধ্যুষিত অঞ্চল এবং পার্বত্য অঞ্চলে ইউনির্ভাসাল সার্ভিস অবলিগেশন ফান্ড  এবং টেলিকম সার্ভিস প্রোভাইডার্স -এর মাধ্যমে কেন্দ্র মোবাইল পরিষেবা পৌঁছে দেওয়ার উদ্যোগ নিয়েছে। এই পর্বে পশ্চিমবঙ্গের ৯৬টি মোবাইল টাওয়ার চরম বাম উগ্রপন্থা প্রভাবিত অঞ্চলে বসানো হয়েছে। দ্বিতীয় পর্বে রাজ্যের ৩৩টি অঞ্চলে মোবাইল টাওয়ার বসানোর প্রস্তাবে কেন্দ্রীয় স্বরাষ্ট্র মন্ত্রক অনুমোদন দিয়েছে। সীমান্তবর্তী যেসব অঞ্চলে মোবাইল পরিষেবা ছিল না, সেখানে এই পরিষেবা পৌঁছে দেওয়ার বিশেষ উদ্যোগের আওতায় পশ্চিমবঙ্গের একটি সহ দেশের মোট ৩৫৪টি গ্রামে মোবাইল সংযোগ পৌঁছে দেওয়ার উদ্যোগ নেওয়া হয়েছে। চেন্নাই এবং আন্দামান ও নিকোবর দ্বীপপুঞ্জের মধ্যে সমুদ্রের তলদেশ দিয়ে ফাইবার কেবল বসানো হয়েছে। এরফলে আন্দামান ও নিকোবর দ্বীপপুঞ্জের যেসব গ্রামে মোবাইল পরিষেবা ছিল না সেখানে এবং ২২৩ নং জাতীয় সড়ক বরাবর মোবাইল পরিষেবা পৌঁছে দেওয়া সম্ভব হয়েছে। আন্দামান ও নিকোবর দ্বীপপুঞ্জে কৃত্রিম উপগ্রহের মাধ্যমে ৪ গিগাবাইট পিএস ব্যান্ডউইথ পরিষেবা পৌঁছে দেওয়ার ব্যবস্থা করা হয়েছে।
কেন্দ্র ২০১৯-এর ২৩-এ অক্টোবর বিএসএনএল পুনরুজ্জীবনের জন্য বিশেষ পরিকল্পনা অনুমোদন করেছে। এরফলে 4G মোবাইল পরিষেবা সহ দেশজুড়ে তারের সংযোগ ছাড়াই ব্রডব্যান্ড পরিষেবা পৌঁছে দেওয়ার উদ্যোগ নেওয়া হয়েছে। পশ্চিমবঙ্গও এর মাধ্যমে উপকৃত হবে। এছাড়াও গ্রামাঞ্চলে পাবলিক ডেটা অফিসের সম্প্রসারণ ঘটিয়ে ফাইবার টু দ্য হোম পরিষেবা পৌঁছে দেওয়ার উদ্যোগ নেওয়া হয়েছে। বিএসএনএল-কে ভারত নেটের পরিচালন ও রক্ষণাবেক্ষণের দায়িত্ব দেওয়া হয়েছে। এরফলে পশ্চিমবঙ্গ সহ দেশের বিভিন্ন গ্রামাঞ্চলে ফাইবার টু দ্য হোম পরিষেবা বৃদ্ধি পেয়েছে। ২০১৫-১৬ থেকে ২০২২-২৩এ  বিএসএনএল ২২ লক্ষ ১০ হাজার ৬৪৪টি ফাইবার টু দ্য হোম সংযোগ পৌঁছে দিয়েছে। এই পরিষেবার বার্ষিক বৃদ্ধির হার ৭১.৬৫ শতাংশ।
লোকসভায় বুধবার এক প্রশ্নের লিখিত জবাবে এই তথ্য জানিয়েছেন যোগাযোগ প্রতিমন্ত্রী শ্রী দেবুসিং চৌহান।
PG/CB/NS
(Visitor Counter : 64
স্বরাষ্ট্র মন্ত্রক
পুলিশকে আধার তথ্য ব্যবহার করতে দেওয়া প্রসঙ্গে স্বরাষ্ট্র প্রতিমন্ত্রী
নয়াদিল্লি, ০৭ আগস্ট, ২০১৮
আধার তথ্যের সীমিত ব্যবহারের সুবিধা পুলিশকে দেওয়া উচিৎ - এ ধরণের কোনও প্রস্তাব ভারতের অভিনব পরিচয়পত্র প্রদান কর্তৃপক্ষ বা ইউআইডিএআই-এর কাছে আসেনি। ২০১৬-র আধার আইনের ষষ্ঠ অধ্যায় ও আধার তথ্য নিরাপত্তা সংক্রান্ত নিয়মনীতি অনুযায়ী, কর্তৃপক্ষের নিয়ন্ত্রণাধীন থাকা তথ্যের সুরক্ষা নিশ্চিত করা এবং সেই তথ্যের নাগাল না পাওয়া সহ তথ্যের ব্যবহার ও প্রকাশের অনুমতি নেই। লোকসভায় মঙ্গলবার এক প্রশ্নের লিখিত জবাবে এই তথ্য দেন স্বরাষ্ট্র প্রতিমন্ত্রী শ্রী হংসরাজ গঙ্গারাম আহির।
SSS/BD/SB…
(Visitor Counter : 28